钦定古今图书集成/明伦汇编/官常典/第700卷 > 《耶律夷腊葛传论》辽史
## 钦定古今图书集成/明伦汇编/官常典/第700卷 > 《耶律夷腊葛传论》辽史

论曰：“‘‘呜呼！人君之过，莫大于杀无辜。汤之伐桀也，数
其罪曰，并告无辜于上下神祗’。武王之伐纣也，数其
罪曰无辜吁天’。尧之伐苗民也，吕侯追数其罪
曰‘杀戮无辜’。”迹是言之，夷腊葛之谏廪廪，庶几古君
子之风矣。虽然，善谏者不谏于已然，盖必先得于心
术之微，而察脉者，先其病而治之，则易为功。穆宗沈
湎失德，盖其资富彊之势以自肆久矣。使群臣于造
次动作之际，此谏彼诤，提而警之，以防其甚，则亦讵
至是哉？于以知护思、思温处位优重，耽禄取容，真鄙
夫矣。若《海璃》之折狱，继先之善治，可谓任职臣欤。